Volume 112, Issue 3225, 2009 Die Kerkblad - Volume 112, Issue 3225, July 2009 Navigate this Journal About Current issue Previous issues Submit a paper Contact the Editor Volumes & issues
Volume 119 (2017) Volume 118 ([2017, 2015, 2016]) Volume 118 ([2017, 2015, 2016]) Volume 118 ([2017, 2015, 2016]) Volume 117 ([2014, 2015]) Volume 117 ([2014, 2015]) Volume 116 ([2014, 2013]) Volume 116 ([2014, 2013]) Volume 115 ([2012, 2013]) Volume 115 ([2012, 2013]) Volume 114 ([2011, 2012]) Volume 114 ([2011, 2012]) Volume 113 ([2011, 2010]) Volume 113 ([2011, 2010]) Volume 112 ([2009, 2010]) Volume 112 ([2009, 2010]) Volume 111 (2009) Volume 110 ([2007, 2008]) Volume 110 ([2007, 2008]) Volume 109 ([2006, 2007]) Volume 109 ([2006, 2007]) Volume 108 ([2005, 2006]) Volume 108 ([2005, 2006]) Volume 107 ([2005, 2004]) Volume 107 ([2005, 2004]) Volume 106 ([2003, 2004]) Volume 106 ([2003, 2004]) Volume 105 ([2003, 2002]) Volume 105 ([2003, 2002]) Volume 112, Issue 3225, July 2009 (0)
Ons lewe saam met Christus : uit die Woord
Ons vind in ons teksgedeelte vier saam met Christus uitdrukkings. In 2:20 staan daar : Julle het saam met Christus gesterwe. In 3:1 : Julle het saam met Christus opgestaan uit die dood. In 3:3 : Julle lewe is saam met Christus verborge in God. En in 3:4: Julle sal saam met Christus in heerlikheid geopenbaar word.
Johannes Calvyn - 500 jaar : redaksioneel
Op 10 Julie 2009 is dit presies 500 jaar sedert die geboorte van Johannes Calvyn op 10 Julie 1509 in Noyon, Frankryk. Wêreldwyd word hierdie saak in die Calvinistiese wêreld gevier. In baie lande het die Calvinisme staanplek gekry en word daar vanjaar op &apos;n besondere wyse aan Calvyn en sy invloed gedink.
Die taal wat ons praat ... : brandpunt
Die Kerkblad 112, pp 8 –9 (2009)
Die mees natuurlike manier waarop ons dit wat in ons harte lewe aan medemense wil oordra, is by wyse van mondelinge taalgebruik. Mondelinge spraakgebruik is &apos;n kommunikasievorm wat onmiddellik tot ons beskikking is in ons alledaagse omgang met die mense om ons. Amper vanselfsprekend maak ons ons mond oop en praat met die verwagting dat die hoorder, deur na ons woorde te luister, presies dit wat ons sien, beleef en bedoel sal verstaan.
Daardie groot, swart spinnekop
Bybelse raad vir my swartgalligheid : fokusartikel
Sommiges noem dit swartgalligheid, vroeër tye het hulle na &apos;n "stryd" verwys waarin iemand versink, vandag praat ons van depressie. Beraders se dagprogramme word in &apos;n groot mate deur hierdie verskynsel in beslag geneem. Psigiaters en sielkundiges het hulle hande vol met depressielyers, en is soms ook maar raadop. Onthou u nog die "Jappiegriep" van &apos;n dekade of wat gelede waarvoor daar ook nie antwoorde was nie? Depressie in sy velerlei verskyningvorms word die siekte van ons tyd genoem.
Bybelse raad vir my ... eensaamheid : fokusartikel
Wie sal regtig weet wat eensaamheid is as jy dit nie self ervaar het nie? Ek onthou hoe my ma dikwels, ná my pa se skielike dood op 50, gesê het: "As ek tog net soggens vir iemand môre kan sê...!" Algaande word die radio jou vriend, jou enigste geselskap sonder voorwaardes. Jy is bang jy pla mense.
Bybelse raad vir my ... opstandigheid : fokusartikel
Die Kerkblad 112, pp 14 –15 (2009)
Van kleins af kry &apos;n mens daarmee te doen - opstandigheid. Dalk noem ons dit soms net iets anders. Die kleuter wat nie pa en ma se ja of nee wil aanvaar nie. Klein Sannie wat op die mat lê en gil omdat sy nie haar sin kan kry nie - opstandig teen die gesag van ma.
Bybelse raad vir my ... wraakgierigheid : fokusartikel
Die obsessie om in gelyke munt terug te betaal, lê baie vlak in die gemoed van die natuurlike mens. Daarom word opmerkings soos "elke hond kry sy dag" en "wraak is soet" te dikwels in gesprekke tussen mense gehoor. Ons leef werklik in &apos;n ontwrigte, wraaksugtige omgewing : Mense voel te na gekom oor testamentêre bepalings.
Ander roep na wraak omdat hulle die getraumatiseerde slagoffers van &apos;n motorkaping en die gepaardgaande arrogante geweld is.
Nog &apos;n groep is kwaad omdat hulle as gevolg van korrupsie en wanadministrasie nie &apos;n bestuurderslisensie kan bekom nie.
Selfs onder die jeug is daar aan beide kante van die politieke spektrum mense wat kwaad en wraaksugtig is; sommiges omdat daar nie aan hulle hoë materiële verwagtinge voldoen word nie, en ander omdat hulle die effek van regstellende aksie pynlik aan eie lyf ervaar.
Bybelse raad vir my ... hardkoppigheid : fokusartikel
Hardkoppigheid is nie &apos;n nuwe verskynsel nie. Van die heel vroegste tyd af lees ons al daarvan. Reeds in Eksodus 4:13 staan dat die Here die Farao hardkoppig sal maak. In 1 Samuel 6:6 staan dat die Egiptenaars ook hardkoppig was.
Bybelse raad vir my ... ondankbaarheid : fokusartikel
Die duwweltjie van ondankbaarheid maak seer waar geen gewone duwweltjie kan seermaak nie. Dit steek in &apos;n mens se hart vas en besoedel jou hele lewe. Soos met gewone duwweltjies, groei die duwweltjie van ondankbaarheid baie maklik. Dit rank jou hele lewe vinnig toe en versprei sy stekerige doringsaadjie wyd en syd.
Bybelse raad vir my ... denke : fokusartikels
Die Kerkblad 112, pp 22 –23 (2009)
Elke Christen is tegelyk deel van twee wêrelde. Die ou wêreld wat deur die sondeval verwoes is en &apos;n nuwe wêreld wat deur Christus nuutgemaak is. Elkeen wat in Christus glo, is deel van die nuwe wêreld en het klaar &apos;n plek in die hemel. Maar ons is nog hier! En wat gebeur hier? Hier is oorlog! Ons is soldate vir Christus en ons is in hierdie wêreld besig om te veg, maar waar vind die geveg plaas? Ons lees koerante en luister nuus en ons hoor van goeie mense wat deur geld en seks oorwin word en ons sê: Kyk daar, dis die oorlog. Ons kyk rondom ons en ons sien hoe sukkel mense en hoe donker die wêreld is. Ons sien oral aan die orde van die dag is haat en hartseer en mense wat mekaar seermaak. Ons sien dit en ons dink dis die oorlog. Nee, dit is nie die oorlog nie, dit is die gevolge.
Bybelse raad vir my ... ongevoeligheid : fokusartikel
Die Kerkblad 112, pp 24 –25 (2009)
In die Bybel kom ons ongevoeligheid in verskeie vorme en skakerings teë. Paulus verwys byvoorbeeld in Efesiërs 4:19 na ongelowige mense wat ongevoelig geword het. As gevolg daarvan het hulle hul oorgegee aan &apos;n gewetenloos-sondige lewe. Die woord wat Paulus gebruik, het &apos;n wyer betekenis van iemand wat nie meer pyn voel nie. Dit is sorgwekkend, want as iemand pyn voel, soek hy gewoonlik verligting daarvan, maar as hy nie meer pyn voel nie, is hy op &apos;n pad van vernietiging - nie net vir homself nie, maar ook vir ander om hom.
Die evangelie op die spel? : diskussie
Die Kerkblad 112, pp 26 –27 (2009)
Dit lyk of die stof nie gou sal gaan lê rondom die spanninge in ons susterkerk, die Nederduitse Gereformeerde Kerk, nie. Dit warrel nog steeds om die blitsverkoper van prof. Adrio König (Die Evangelie is op die spel, Lux Verbi BM, 2009). Wie selfs, met die voordeel van &apos;n bietjie tydsafstand, van buite af iets daaroor probeer sê, moet eers goed luister na Spreuke 26:17: Iemand wat &apos;n kwaai hond sommer aan die ore pak, so is iemand wat woedend instorm in &apos;n rusie wat hom nie aangaan nie.
Matriekafskeid ... maak die vere die voël? : diskussie
Lank, lank gelede was die matriekafskeid &apos;n gesellige geleentheid wat teen die einde van die jaar deur die (toe nog) standerd neges vir die matrieks gereël is. Die onderwysers het flink saam beplan. Dit was vir "volgende jaar se matrieks" &apos;n oefening in vindingrykheid binne die raamwerk van ekonomiese beplanning - iets soos &apos;n verbeeldingryke, formele ete in die keurig versierde skoolsaal, met die ouers in die agtergrond as koks en spyseniers. Dit was nie belangrik om &apos;n metgesel van &apos;n ander geslag te hê nie. Groepies meisies of seuns het net so vrolik meegedoen as die paartjies. Die meisies het spoggerig gelyk in fleurige rokke met wye rompe - tuisgemaak of deur &apos;n betroubare kleremaakster - en die seuns in kerkpakke of netjiese broeke met mooi hemde en dasse of strikdassies. So onthou ek my eie matriekafskeid.
Geref. Kerk Reddersburg vier 150-jarige fees saam met dorp
Die gemeente is tussen 7 en 12 Mei 1859 gestig. Die vermoede bestaan dat die stigting op die plaas Thorbeck plaasgevind het. Die plaas Vlakfontein is aangekoop deur die Gereformeerde Kerk, en die dorp Reddersburg, "Redder" (ons God) en "Burg" (vesting), ontstaan.
Fakulteit Teologie se grade-oes : van oraloor
Fakulteit Teologie se grade-oes
Deputate vir Owerheidsake voer gesprek met Jacob Zuma : van oraloor
Die Kerkblad 112, pp 34 –35 (2009)
Die Deputate vir Owerheidsake het op 2 April 2009 &apos;n gesprek bygewoon waarin pres. Zuma verskeie Afrikanergroepe ontmoet het. Ongeveer 40 Afrikanergroepe was tydens die gesprek teenwoordig, en hulle het hoofsaaklik die terreine van kultuur, landbou, godsdiens, veiligheid en sekuriteit, die uitsaaiwese, media en arbeid gedek. Elke groep het geleentheid gekry om &apos;n verklaring voor te hou.
iXung Boesman Bybelprojek : van oraloor
Die Kerkblad 112, pp 36 –37 (2009)
Die Boesman is &apos;n nomadiese volk van die Kgalagadi (die woestyn & semi-woestyngebied wat &apos;n strook vorm van ongeveer 100 km weerskante van die Namibië- (oos), Botswana- (wes) en die RSA- (noordwes) grens. Daar is hoofsaaklik drie groepe of gemeenskappe met ook verskillende dialekte, naamlik dié van Tsumkwe in noordoos-Namibië, Gobabis in sentraal-oos-Namibië en Ghanzi in sentraal-wes-Botswana.
Kerkhistoriese Seminaar GKSA 150
In die lig van die 150-jarige feesvieringe van verskeie Gereformeerde kerke in Suid-Afrika sal dit vanpas wees om &apos;n seminaar in hierdie feesjaar te organiseer. Die kerkraad van die Geref. Kerk Potchefstroom het besluit om in samewerking met die Deputate Historiese Sake van die GKSA hierdie seminaar aan te bied.
Bedieningsooreenkoms gesluit tussen Naboomspruit en Vaalwater : van oraloor
Op Sondag 7 Junie 2009, tydens die erediens op Naboomspruit, is ds. Albert Berg van die Geref. Kerk Vaalwater en sy gesin amptelik in die Geref. Kerk Naboomspruit as "medeleraar" verwelkom. Die erediens is deur ds. Berg gelei. Dit was die finale stap van &apos;n bedieningsooreenkoms wat deur die kerkrade van die twee selfstandige gemeentes beding is. Volgens die ooreenkomsa sal ds. Berg twee dae per maand in Naboomspruit behulpsaam wees met huisbesoek in die gemeente. Verder sal ds. Berg ook een Sondag per kwartaal in Naboomspruit optree, en ds. Noëth op Vaalwater.
Thuso Hulpfonds vir emeriti gestig : van oraloor
Daar is emeriti , weduwees en wese uit die voormalige Sinode Middellande en Sinode Soutpansberg wat nie behoorlik versorg word nie, aangesien daar nie in die verlede vir hulle versorging voorsiening gemaak is nie. In die lig van KO Artikel 13 en 20 het die Deputate Emeritaatsversorging hierdie saak onder die aandag van Sinode 2009 gebring. Met groot dankbaarheid het Sinode 2009 besluit om &apos;n hulpfonds te stig met die naam Thuso vir Emeriti. (TVE). Thuso is sowel die Sotho- as die Tswana- woord vir "hulp".